Twee sterf in botsing in BaviaanspoortDie toneel op Zambeziweg. (Foto: Netcare 911) Twee mense is Vrydagoggend vroeg dood en twee ander beseer in ’n botsing in Baviaanspoort in Pretoria. Shawn Herbst, Netcare 911-woordvoerder, sê nooddienste is omstreeks 05:40 na die toneel op Zambeziweg ontbied waar twee motors gebots het. By paramedici se aankoms op die toneel het twee mans reeds aan hul beserings beswyk, het Herbst gesê. Twee ander mans het onderskeidelik ernstige en matige beserings in die botsing opgedoen en is deur paramedici op die toneel gestabiliseer voordat hulle na ŉ hospitaal geneem is. Owerhede was op die toneel.